*Projekts*

LATVIJAS REPUBLIKAS MINISTRU KABINETS

2014.gada Rīkojums Nr.

Rīgā (prot.Nr. § )

**Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzēto valsts budžeta līdzekļu pārdali**

1. Atbalstīt Izglītības un zinātnes ministrijas priekšlikumu par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzētās apropriācijas 4 449 169 *euro* apmērā pārdali no Izglītības un zinātnes ministrijas budžeta apakšprogrammas 09.10.00 “Murjāņu sporta ģimnāzija” uz Izglītības un zinātnes ministrijas budžeta apakšprogrammu 09.04.00 “Sporta būves” šādiem mērķiem:

1.1. Daugavas stadiona sagatavošanai XI Latvijas Skolu jaunatnes dziesmu un deju svētku norises nodrošināšanai – 471 350 *euro* apmērā (finansējuma saņēmējs – VSIA “Kultūras un sporta centrs “Daugavas stadions””);

1.2. Bobsleja un kamaniņu trases “Sigulda” sagatavošanai 2015.gada pasaules čempionāta kamaniņu sportā norises nodrošināšanai, t.sk. galvenā informācijas tablo iegādei, trases apskaņošanas sistēmas iegādei un uzstādīšanai, starta (arī junioru) un finiša zonu izveidei atbilstoši starptautisko sporta federāciju prasībām, kā arī infrastruktūras renovācijai un labiekārtošanai – 678 580 *euro* apmērā (finansējuma saņēmējs – SIA “Bobsleja un kamaniņu trase “Sigulda””);

1.3. Sporta centra “Mežaparks” rekonstrukcijai, primāri veicot Latvijas Olimpiskās vienības darbības nodrošināšanai nepieciešamā Sporta medicīnas centra (R.Feldmaņa ielā 11, Rīgā) rekonstrukciju un aprīkošanu, kā arī veicot sporta centra jumta remontu – 577 820 *euro* apmērā (finansējuma saņēmējs – SIA “Sporta centrs “Mežaparks””);

1.4. Multifunkcionālas vieglatlētikas manēžas būvniecībai J.Daliņa stadionā Valmierā – 2 721 419 *euro* apmērā (finansējuma saņēmējs – Valmieras pilsētas pašvaldība).

2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

4. Izglītības un zinātnes ministrijai, slēdzot līgumus par šā rīkojuma 1.punktā minēto līdzekļu piešķiršanu, noteikt finansējuma saņēmēja pienākumu nodrošināt līdzekļu izlietošanu līdz 2014.gada 31.decembrim. Piešķirtā finansējuma izlietošanu atbilstoši mērķim kontrolē Izglītības un zinātnes ministrija.

Ministru prezidente Laimdota Straujuma

Izglītības un zinātnes ministre Ina Druviete

Iesniedzējs:

Izglītības un zinātnes ministre Ina Druviete

Vizē:

Sporta departamenta

direktora vietnieks Edgars Severs

28.07.2014. 12:48

356

Izglītības un zinātnes ministrijas

Sporta departamenta

direktora vietnieks E.Severs

67047935, edgars.severs@izm.gov.lv